**NOTĂ INFORMATIVĂ**

**la proiectul Hotărîrii Guvernului**

**”Cu privire la modificarea și completarea Hotărîrii Guvernului nr. 373 din 12 aprilie 2006”**

Proiectul Hotărîrii Guvernului este elaborat în scopul modificării și completării Hotărîrii Guvernului nr. 373 din 12 aprilie 2006. „Cu privire la reorganizarea Centrului Tehnologii Informaţionale şi Comunicaţionale în Educaţie”

Proiectul prevede modificarea prevederilor hotărîrii referitoare la costul serviciilor de personalizare a actelor de studii. Costul actual de 10 lei pentru personalizarea unui act de studii a fost stabilit în anul 2008 și nu acoperă cheltuielile reale pe care le suportă Centrul Tehnologii Informaţionale şi Comunicaţionale în Educaţie. Prin proiect se propune ca costul serviciilor de personalizare a actelor de studii să fie de 25 lei, ceea ce reprezintă echivalentul costului real.

De asemenea, proiectul prevede și extinderea activității Centrului Tehnologii Informaționale și Comunicaționale în Educație cu servicii de formare profesională continuă a cadrelor didactice și manageriale în domeniul tehnologiilor informaționale. Plata pentru acest tip de servicii va fi stabilită de Centrul Tehnologii Informaționale și Comunicaționale în Educație și aprobată de Ministerul Educației, avînd ca bază de calcul cheltuielile efective.

Pentru implementarea proiectului hotărîrii nu sînt necesare mijloace de la bugetul de stat.

**Ministru Mihail Șleahtițchi**